പിഞ്ചുകുഞ്ഞിനെ കൊലപ്പെടുത്തിയ കേസ്: പിതാവിനെ കസ്റ്റഡിയില് വാങ്ങും കൂത്തുപറമ്ബ്: പാട്യം പത്തായക്കുന്നിലെ ഒന്നര വയസുകാരി അന്വിതയെ പുഴയില് തള്ളിയിട്ട് കൊലപ്പെടുത്തിയ കേസില് റിമാന്ഡില് കഴിയുന്ന അച്ഛന് കെ.പി. ഷിജു 41 വിനെ ചോദ്യം ചെയ്ത് തെളിവെടുക്കുന്നതിനായി പോലീസ് കസ്റ്റഡിയില് വാങ്ങും. കസ്റ്റഡിയില് വിട്ടുകിട്ടാന് പോലീസ് കോടതിയില് അപേക്ഷ നല്കി. തലശേരി എസിജെഎം കോടതിയിലാണ് അന്വേഷണ ഉദ്യോഗസ്ഥനായ കതിരൂര് സ്റ്റേഷന് ഇന്സ്പെക്ടര് കെ.വി. മഹേഷ് അപേക്ഷ നല്കുക. സംഭവസ്ഥലത്തുള്പ്പെടെ എത്തിച്ച് തെളിവെടുപ്പ് നടത്തുന്നതിനും വിശദമായി ചോദ്യം ചെയ്യുന്നതിനുമായാണ് പോലീസ് മൂന്ന് ദിവസത്തേക്ക് കസ്റ്റഡിയില് വിട്ടു കിട്ടാനാണ് അപേക്ഷ സമര്പ്പിക്കുന്നത്. തലശ്ശേരി കുടുംബ കോടതിയിലെ റിക്കാര്ഡ്സ് അറ്റന്ഡറായ ഷിജുവിനെ കഴിഞ്ഞദിവസം ജില്ലാ ജഡ്ജ് ജോബിന് ജോലിയില് നിന്നും സസ്പെന്ഡ് ചെയ്തിരുന്നു. ഇക്കഴിഞ്ഞ 15 നാണ് ഭാര്യ സോനയേയും മകള് അന്വിതയേയും ഷിജു പാത്തിപ്പാലത്തിനു സമീപം പുഴയില് തള്ളിയിട്ടത്. ഒഴുക്കില്പെട്ട സോനയെ നാട്ടുകാര് രക്ഷപ്പെടുത്തുകയും അന്വിത മരിക്കുകയായിരുന്നു.